
కౌటిల్యుని కాలం నుంచి డబ్బు శాస్త్రం (ఆర్థిక శాస్త్రం) వ్యవస్థీకృత ప్రక్రియ కొనసాగుతూ ఉంది. ఆయా కాలాలకనుగుణమైన ‘రూపు’ను ఆ శాస్త్రం దాలుస్తుంది. అంతిమంగా దాని ‘సారం’ ఒక్కటే. కౌటిల్యుని కాలంలో పన్నుల బలోపేతం కోసం రకరకాల ప్రయత్నాలు జరిగాయి. పన్నులు ఎగ్గొట్టే వ్యక్తులు, వ్యాపారులు (వీరంతా ప్రజలే) అప్పుడూ ఉన్నారు... ఉంటారు. ఇది నిరంతర చలనగతి.మానవ నాగరికత ఒక రోజుదా?... రెండు రోజులదా?... లక్షలాది సంవత్సరాలుగా ఈ నాగరికత అనేక రూపాంతరాలు చెందుతోంది. ఆ నాగరికతలోనే పన్నులు–పాలన అన్న అంశం ఉబికి వచ్చింది. అవి లేకుండా ‘నాగరికత’ లేదన్నా ఆశ్చర్యపోనవసరం లేదు. ఇలా పన్నులు–పాలనను ప్రజాజీవితం నుంచి విడదీసి చూడ్డం కుదరదు. ఇందులో ముఖ్యమైన సారాంశమేమిటంటే పన్నులు–పాలన స్థిరమైన రూపాలు కావు. అవి రూపాంతరం చెందుతాయి. కాలం గడుస్తున్న క్రమంలో మానవుని మనసు–బుద్ధి కొత్తరూపాన్ని కాంక్షిస్తుంది. ఆ రూపాన్ని సాకారం చేసుకోవడానికి కృషి చేస్తాడు, శ్రమిస్తాడు. ఆ క్రమంలో విజయం దక్కొచ్చు... అపజయం ఎదురుకావొచ్చు. ఫలితం ఏదైనా ‘కుదుపు’ మాత్రం తప్పదు. అదో అలాంటి కుదుపు కొందరు ఇష్టపడతారు, కొందరు నిరసిస్తారు. ఖేదం–మోదం ప్రతి పరిణామ దశలో కనిపించడం అత్యంత సహజం.అలాంటి ఎన్నో కుదుపుల్లోంచి పురుడుపోసుకున్న పారిశ్రామిక విప్లవం తొలినాళ్ళలో ఆర్థికశాస్త్రం అధ్యయనం చేసి జర్మనీకి చెందిన కారల్ మార్క్స్ తనదైన ‘భాష్యం’ చెప్పారు. పారిశ్రామిక విప్లవం కుదుపులు ఖేదానికి గురైన వారికి ఆ భాష్యం గొప్పగా కనిపించింది. కారల్ మార్క్స్ సమకాలీన ఆర్థిక శాస్త్రవేత్తలు, అధ్యయనశీలురు ఆ భాష్యాన్ని పట్టించుకోలేదు. అందులో అర్థశాస్త్రం గాక ఊహాజనిత అంశాలున్నాయని నిరసించారు. ఆ ప్రతిపాదనలకు హేతువు లేదన్నారు. మార్క్స్ అభిమానులు కాలానికి ఎదురీది ఆ భాష్యం అత్యద్భుతమని, అంతకుముందు అలాంటి భాష్యం వెలువడలేదని, మానవాళికి మహోత్కృష్టమైన ‘చూపు’ను మార్క్స్ అందించారని వీరశైవుల్లా విరుచుకుపడ్డారు. అదంతా చరిత్ర.తదనంతరం పన్నులు – పాలన పద్ధతి మారిందా?... లేదు ‘పన్నులు – పాలన (పెత్తనం) లేని ప్రపంచాన్ని సృష్టిస్తాం’ అని ఎంత ఆవేశపడి రక్తం చిందించినా అది మనిషి తత్వానికి, మౌలికత్వానికి సరిపోయేది కాదని గ్రహించడానికి ఎంతోకాలం పట్టలేదు. కొందరు ఆ భాష్యానికి దూరం జరిగి కాలానుగుణమైన పన్నులు–పాలనతో ముందుకెళుతున్నారు. ఈ తత్త్వం బోధపడిన వారు పశ్చాత్తాపం వ్యక్తంచేసి కాలం కల్పించిన మేలిమిని ఆహ్వానించి అడుగులేస్తున్నారు. లేదు... కాదు కారల్మార్క్స్ భాష్యం ‘భగవంతు’ని కన్నా గొప్పది... ఆయన చెప్పిన స్వేచ్ఛా ప్రపంచంలో ‘దోపిడీ’ ఉండదు, పెత్తనం ఉండదు, నియంత్రణ ఉండదు, ఆధిపత్యం ఉండదు, అందుకని మా ప్రయాణం అటువైపే, మా ఆలోచనలు ఆదిక్కునే... అని కొందరు అంటున్నారు. 21వ శతాబ్దంలో దోపిడీ అనే మాటకు నిర్వచనం చెప్పలేకపోయినా, పెత్తనం అనే మాటకు తాత్పర్యం వివరించలేకపోయినా అరిగిపోయి, కరిగిపోయి సముద్రాల్లో కలిసిపోయిన పదాల నేపథ్యంతో పొద్దు పుచ్చాలనుకుంటే ఎలా?...కృత్రిమ మేధ సమాజమంతటా పరచుకుంది. డిజిటల్ జీవితం కొనసాగుతోంది. డిజిటల్ ఎకానమీ (డబ్బు శాస్త్రం) కొనసాగుతోంది. రోబోలు, యంత్రాలు ఉత్పత్తిని ఇబ్బడిముబ్బడిగా పెంచుతున్నాయి. ‘శ్రమ’ అనే పదానికి నిర్వచనం పూర్తిగా మారిన సందర్భంలో ‘దోపిడీ’ అనే మాట శతాబ్దాల క్రితపు అర్థంలోనే సంధించడం భావ దారిద్ర్యమవుతుంది తప్ప మరొకటి కాదు. విచిత్రమేమిటంటే ఆలోచించే శక్తి ఉన్న, బాగా చదువుకున్న వారు, సమాజాన్ని అధ్యయనం చేసిన వారూ ఇలా కాలం చెల్లిన రీతిలో సమాజాన్ని విశ్లేషించడం, ఆ విశ్లేషణ తిరిగి మార్క్స్ మహానుభావుడి భాష్యం అంతటి పవిత్రమైనదని ఘంటాపథంగా చెప్పడం.ఆలోచించే బుర్రలు కేవలం తెలంగాణ, ఆంధ్రప్రదేశ్లోనే కాదు భూగోళమంతటా ఉన్నాయి. అలాంటి వారు కాలానుగుణమైన నడతతో ప్రజలకవసరమైన కొత్తకొత్త ఆవిష్కరణలతో ప్రజా జీవితాన్ని సరళతరం చేస్తున్నారు. ‘స్టార్టప్’ అనే పదం ఇప్పుడు తోక మంత్రంలా పనిచేస్తోంది. విద్య, వైద్య, శాస్త్ర రంగాలలో నూతన ఆవిష్కరణలతో మారుమూల ప్రాంత ప్రజలకు ‘సేవలు’ అందించే పనిలో అసంఖ్యాకులు ఉన్నారు. ఇదంతా తిరిగి ‘దోపిడీ’ అని పదంలోకి తర్జుమా చేసుకుని విశ్లేషించే వారు తమను తాము ఆత్మవిమర్శ చేసుకోవలసిన అవసరం కాలమే కల్పిస్తోంది. అదేమిటో గానీ ఆ కాలాన్ని సైతం ‘గేలి’ చేసి గతం ‘బూజు’లోనే కాలం వెళ్లదీయాలనుకోవడం విషాదం. కృత్రిమ మేధ, విజ్ఞానం ఇలాంటి వాటిని పట్టించుకోకుండా అశేష ప్రజలకు ‘సాధికారత’ అందించే వైపు పయనిస్తోంది. దాన్ని ఆహ్వానిద్దాం... ఆలింగనం చేసుకుందాం!వుప్పల నరసింహంసీనియర్ జర్నలిస్టు

kautilyuni kaalam nunchi dabbu saastram (aardhika saastram) vyavastheekruta prakriya konasaagutuu undi. aayaa kaalaalakanugunamaina ‘roopu’nu aa saastram daalustundi. antimamgaa daani ‘saaram’ okkate. kautilyuni kaalamlo pannula balopetam kosam rakarakaala prayatnaalu jarigai. pannulu eggotte vyaktulu, vyaapaarulu (veerantaa prajale) appuduu unnaaru... untaaru. idhi nirantara chalanagati.manava naagarikata oka rojuda?... rendu rojulada?... lakshalaadi samvatsaraalugaa ee naagarikata aneka roopaantaraalu chendutondi. aa nagarikatalone pannulu–paalana anna amsam ubiki vachindi. avi lekunda ‘naagarikata’ ledanna aascharyaponavasaram ledu. ilaa pannulu–paalananu prajaajeevitam nunchi vidadeesi chuddam kudaradu. indulo mukhyamaina saaraamsamemitante pannulu–paalana sthiramaina roopaalu kaavu. avi roopaantaram chendutaayi. kaalam gadustunna kramamlo maanavuni manasu–buddhi kottaruupaanni kaankshistundi. aa roopaanni saakaaram chesukovadaniki krushi chestaadu, shramistaadu. aa kramamlo vijayam dakkochu... apajayam edurukaavochhu. phalitam edaina ‘kudupu’ maatram tappadu. adho alanti kudupu kondaru ishtapadataaru, kondaru nirasistaaru. khedam–modam prati parinaama dasalo kanipinchadam atyanta sahajam.alanti enno kudupullonchi puruduposukunna paarisraamika viplavam tolinaallalo aardhikasaastram adhyayanam chesi jarmaneeki chendina kaaral marks tanadaina ‘bhashyam’ cheppaaru. paarisraamika viplavam kudupulu khedaniki guraina vaariki aa bhashyam goppagaa kanipinchindi. kaaral marks samakaaleena aardhika saastravettalu, adhyayanaseeluru aa bhaashyaanni pattinchukoledu. andulo ardhashaastram gaaka oohaajanita amsaalunnaayani nirasinchaaru. aa pratipaadanalaku hetuvu ledannaru. marks abhimaanulu kaalaaniki edureedi aa bhashyam atyadbhutamani, antakumundu alanti bhashyam veluvadaledani, maanavaaliki mahotkrishtamaina ‘chuupu’nu marks andinchaarani veerasaivullaa viruchukupaddaaru. adanta charitra.tadanantaram pannulu – paalana paddhati marinda?... ledu ‘pannulu – paalana (pettanam) laeni prapanchaanni srushtistaam’ ani entha aavesapadi raktam chindinchinaa adhi manishi tatvaaniki, moulikatvaaniki saripoyedi kaadani grahinchadaaniki entokalam pattaledu. kondaru aa bhaashyaaniki dooram jarigi kaalaanugunamaina pannulu–paalanatho mundukelutunnaru. ee tattvam bodhapadina vaaru paschaattaapam vyaktamchaesi kaalam kalpinchina melimini aahvaaninchi adugulestunnaru. ledu... kaadu caralmarks bhashyam ‘bhagavantu’ni kanna goppadi... aayana cheppina swechha prapanchamlo ‘dopidi’ undadu, pettanam undadu, niyantrana undadu, aadhipatyam undadu, andukani maa prayaanam atuvaipe, maa aalochanalu aadikkune... ani kondaru antunnaru. 21va sataabdamlo dopidi ane maataku nirvachanam cheppalekapoyina, pettanam ane maataku taatparyam vivarinchalekapoyina arigipoyi, karigipoyi samudraallo kalisipoyina padaala nepathyamtho poddu puchalanukunte ela?...krutrima medha samaajamantataa parachukundi. disital jeevitam konasagutondi. disital ekaanami (dabbu saastram) konasagutondi. robolu, yantraalu utpattini ibbadimubbadiga penchutunnaayi. ‘shrama’ ane padaaniki nirvachanam puurtigaa maarina sandarbhamlo ‘dopidi’ ane maata sataabdaala kritapu ardhamlone sandhinchadam bhaava daaridryamavutundi tappa marokati kaadu. vichitramemitante aalochinche sakti unna, baga chaduvukunna vaaru, samaajaanni adhyayanam chesina vaaruu ilaa kaalam chellina reetilo samaajaanni visleshinchadam, aa vislaeshana tirigi marks mahanubhavudi bhashyam antati pavitramainadani ghantaapathamgaa cheppadam.aalochinche burralu kevalam telamgaana, aandhrapradeshlone kaadu bhuugolamantataa unnaayi. alanti vaaru kaalaanugunamaina nadatatho prajalakavasaramaina kottakotta aavishkaranalatho praja jeevitaanni saralataram chestunnaru. ‘startop’ ane padam ippudu thoka mantramla panichestondi. vidya, vaidya, saastra rangaalalo noothana aavishkaranalatho maarumuula praanta prajalaku ‘sevalu’ andinche panilo asankhyaakulu unnaaru. idantaa tirigi ‘dopidi’ ani padamloki tarjuma chesukuni visleshinche vaaru tamanu taamu aatmavimarsa chesukovalasina avasaram kaalame kalpistondi. ademito gaanee aa kaalaanni saitam ‘geli’ chesi gatam ‘booju’lone kaalam velladeeyaalanukovadam vishaadam. krutrima medha, vignaanam ilanti vaatini pattinchukokunda ashesha prajalaku ‘saadhikaarata’ andinche vaipu payanistondi. daanni ahvaniddam... aalinganam chesukundam!vuppala narasimhamseeniyar jarnalistu